**Magyar Ultiszövetség**

Budapest

Ananász u 46

1172

Ikt: szám: Eln.-1/2019. 01.11

**JEGYZŐKÖNYV**

Készült a Magyar Ultiszövetség 2019. január 11-ei elnökségi ülésén.

Az elnökségi ülés helye: Debrecen, Csapszék Söröző (Debrecen, Kishegyesi u. 36.).

Jelen vannak: az **elnökség tagjai** és a meghívott az alábbiak szerint:

|  |  |  |
| --- | --- | --- |
| Muzslai Róbert elnök | Gyöngyösi Géza főtitkár | Borbély Imre alelnök |
| Farkas Gyula alelnök | Gégény Tamás alelnök | Pusztai Péter alelnök |
| Nagy István alelnök | Pápai László alelnök |  |

**Meghívott:** Tóth Bálint gazdasági ügyeket intéző

Muzslai Róbert elnök köszönti a megjelenteket és 15 óra 40 percben megnyitja az Elnökségi ülést. Megállapítja, hogy az Elnökségi ülés határozatképes.

Az elnök az Elnökségi ülés jegyzőkönyvének vezetésére javasolja Tóth Bálintot, akit az elnökség egyhangúan elfogad.

A jegyzőkönyv hitelesítésére az elnök Borbély Imre alelnököt javasolja, amit az elnökség egyhangúan elfogad

**1/2019.01.11 számú Elnökségi határozat**

Az elnökség egyhangú szavazata alapján az ülés jegyzőkönyvvének vezetésével Tóth Bálintot, a jegyzőkönyv hitelesítésével Borbély Imre alelnököt bízta meg.

Az elnök jelezte, hogy az Elnökségi ülés napirendi pontjait elektronikus levélben eljuttatta az elnökségi tagoknak. Megkérdezi, hogy van-e további napirendi javaslat. Módosító vagy új napirendi javaslat nem merült fel.

A részvevők részére megküldött napirendi pontokat Elnökség egyhangúan elfogadta.

***2/2019. 01.11 számú Elnökségi határozat***

*Az Elnökség a meghívóban szereplő napirendi pontokat tárgyalja.*

1. **Tájékoztató a korábbi elnökségi ülés óta eltelt időszak eseményeiről**

Az elnök elmondja, hogy az előző elnökségi óta folyamatban van a 2018. évi tevékenységről az összegzés, a beszámoló összeállítása.

A Szerencsejáték Nonprofit Kft.-től kapott 1,0 millió Ft adomány felhasználásáról a beszámolót, a pénzügyi dokumentumot a Támogatási szerződésben meghatározott határidőre megküldtük az adományozó részére. Mint ismert – figyelemmel arra, hogy folyamatosan tájékoztatva volt az elnökség tagjai – a támogatásból a versenyek lebonyolításához használandó program fejlesztéséhez vásárolt számítógépes, az A+ és A kategóriás versenybírók részére a versenyek vezetéséhez, az egységes megjelenés érdekében a Szövetség emblémájával ellátott mellényt, a rendezvények bonyolításához hordozható hangosító berendezést, a társasági ulti döntővel összefüggésben nagyméretű molinó beszerzésére került sor.

Az elnök tájékoztatta az elnökség tagjait, hogy a sportulti szakmai területért felelős alelnök, Mészáros Károly – családi és egészségügyi okokra hivatkozva – jelezte, hogy a továbbiakban nem kíván alelnökként tevékenykedni. Az elnök a többszöri egyeztetés ellenére nem tudja, hogy meggyőzte-e maradásról.

Ha érkezik javaslat, azt az Elnökség megvizsgálja, hogy kinek lehet a sportulti felelősi feladatot delegálni. A Szövetség korábban is, de főként 2018-ban kiemelten támogatta a sportulti versenyágat. A sportulti szakágazat kiemelt támogatása miatt javasolt lenne, hogy legyen szakfelelős – az elnök véleménye szerint – Dienes János a Kisvárdai Klub tagját alkalmasnak tartja erre, ugyan akkor meg kell vizsgálni, hogy a Szövetség szabályai, mint mondanak, kötelezettség-e az új alelnök választása.

A közgyűlés előkészítése keretében megfogalmazta, hogy:

* A közgyűlési és az elnökségi feladatok egyértelmű szétválasztására kell törekedni. A Közgyűlés döntsön a stratégiai és az éves feladatokról, az elnökség szervezze, irányítsa a végrehajtást, döntsön az operatív kérdésekben. Az elnökségi a feladatok végrehajtásának operatív irányítása, első sorban a főtitkári feladat.
* 2018. év próba év volt a Szövetség és Magyar Ultisok Országos Egyesület versenyrendszerének teljeskörű integrációjában a kedvező és előremutató folyamatok mellett, volt, amely hagyott néni nyomot (pl. a csapatverseny levezetése), ebből tanulni kell. Több próba év nem lesz, nem lehet.
* A Szövetség végrehajtja a szagágazatok (társasági, sportulti, csapatverseny) döntőjének szervezését, lebonyolítását. A tagegyesületek a helyi versenyeket szervezzék és vezessék, de hajtsák végre a Szövetség versenyrendszeréből adódó rájuk testált, hatáskörükbe tartozó feladatokat. A részletek a későbbi napirend keretében tárgyaljuk.
* 2019. évre pályázatot nyújtott be a Szövetség, amelyben az alaptevékenység támogatásához kértünk pénzt (laptop, piár tevékenységre, projektor beszerzés stb.). Kiemelten gondoltuk itt a Szövetségi verseny keretében rendezendő Fedák Sári versenyre, amelyhez busz igényléséhez kértük a támogatást. (Jó lenne, ha az ország keleti, középső és a nyugati területéről el tudnánk vinni a tagjainkat a versenyre.)

1. **A 2019. év versenyrendszer meghatározása és a szükséges változtatások rögzítése**

Az elnök kijelenti, hogy a jó tapasztalatokat átkell hozni 2018-ról, fontos, hogy teljesen szabályszerűen működjön a Szövetség. Nem lehet ember baráti szeretetből működni, mindig minden szabályt betartva kell működni.

Kiemelt feladat 2019-ben, hogy a felelősök (szakági, területi) valamennyi versenyről rendelkezzenek minden információval, a rendezés, a fegyelem kérdésében. Amire minden Szövetégi versenyen oda kell figyelni, hogy a verseny bíró döntését nem lehet sem felülbírálni, sem kritizálni. A bírókat helyzetbe hozni, helyzetbe kell tartani, emelni kell a versenybírók presztízsét, amely komoly szervezést és figyelmet követel meg minden tagegyesülettől a tagoktól. Kiemelt felelősség hárul a szakági és területi felelősökre, mindenre kell figyelniük, legyenek a helyzet magaslatán.

A 2019. évi feladatok közzé tartozik, a Szövetség honlapjának megújítása, hogy jobban áttekinthető legyen, minél több információt tartalmazzon. Ehhez együtt kell működni valamennyi személynek, aki részt vesz a honlap működtetésében.

Az elnök Felvetette miként kellene, illetve kell-e valami változtatni a versenyek rendezésnél, a kialakított eljárásoknál.

Az elnökség áttekintette a **társasági ulti döntőbe** jutás jelenlegi szabályait, megtárgyalta az elődöntőben jutás elveit. A hozzászólások összegzése alapján az Elnökség döntött, hogy a régiók által rendezett elődöntőn bármelyik tag részt vehet, és az eredmények alapján juthat a döntőben.

***3/2019. 01.11 számú Elnökségi határozat***

*Az elődöntő létszáma maximális létszám 99 fő, de a távolmaradás esetén nem lesz feltöltve. Azaz, ha valaki jogot szerzett az elődöntőbe, de nem megy el az elődöntőbe, a hely nem lesz feltöltve.*

***4/2019. 01.11 számú Elnökségi határozat***

*Az Elnökség döntése alapján a Társasági ulti három régióból 22-22 fő, 24 fő létszámarányosan, az adott régi erősorrendje alapján kerül a döntőbe.*

***5/2019. 01.11 számú Elnökségi határozat***

*A létszámarányt úgy kell meghatározni, hogy a régiók öt selejtezőn megjelent létszám összesített létszámának öttel el kell osztani. A régiók öttel osztott értékének összegzett értéke adja az arányszám alapját. Ennek alapján kell megállapítani az adott régióból bejutó 24 fő régiónkénti létszámát.*

***6/2019. 01.11 számú Elnökségi határozat***

*A létszánál azt kell figyelembe venni, aki a versenyre a regisztrációs díjat megfizette. A verseny közben érkező, regisztrációs díjat megfizető létszámot is számításba kell venni.*

***7/2019. 01.11 számú Elnökségi határozat***

*Az elődöntőbe jut a megrendezésre kerülő egyenesen az elődöntőbe verseny első két helyezettje a régiónként – összesen nyolc fő –.*

A 2018. évi versenyrendezés kedvezőtlen tapasztalatként fogalmazták meg az elnökségi tagok a négyes asztalnál – Duna-Tisza közi és a Felső- Tiszavidéki régiónál a pontozás alkalmazását. A döntés szerint 4-2-2-2, ami, nem lett betartva, amit az alkalmazott program nem kezelt. Ezt a gyakorlatot 2019-ben meg kell szüntetni.

2019-ben egységes program, a társasági ultinál a pontozás 4-2-2-0. (2019-ben nem lehet más pontozás.)

**Csapatverseny:** a2018. évben kialakított rendben folytatjuk a versenyeket 2019-ben.

Követelmény, amit rögzíteni kell a szabályzatban, a Közgyűlési döntést követően.

A második fordulóban csapat tag lehet, de olyan személy nem vehet részt, aki az első fordulóban másik csapatban szerepelt. A csapat név meghatározó. Létszám korlát a csapat személy változásnál nem lesz. Pl. Tiszabercel1 csapat tagjai a második fordulóban nem szerepelhet a Tiszabercel2 csapatban.

***7/2019. 01.11 számú Elnökségi határozat***

*Az első fordulóban indult csapatnál második fordulóban bárki csapat tag lehet, de olyan személy nem vehet részt, aki az első fordulóban másik csapatban szerepelt.*

Ebben a versenyágban láttható, hogy próba év volt (selejtezőn négyes asztal), ezen túl kell lépni, kezelni kell a problémát. Megoldás lehet, ha csapatok tagjai ismételten játszanak egymással, amit a program támogat.

Az Elnökség egyeztetése alapján döntés született arról, hogy a csapatverseny rendszer indulása előtt az Elnökség ülést tart a csapatverseny lebonyolításról.

**3. Működési feltételek kialakítása, tagdíj, regisztrációs díj**

Az Elnökség a gazdasági háttér rendezése keretében a következő díjak alkalmazását javasolja.

***8/2019. 01.11 számú Elnökségi határozat***

*Az út az elődöntőbe regisztráció díj: 2000 Ft/verseny. A befizetett regisztrációs díjból 500 Ft a rendező tagszervezete illeti. Mindenki indulhat bármelyik út az elődöntőbe versenyen.*

*Társasági ulti regisztrációs díj: 1500 Ft/verseny, amelyből 500 Ft a rendező tagszervezetet illeti.*

*Elődöntő regisztrációs díj: 1500 Ft/verseny, amelyből 500 Ft a rendező tagszervezetet illeti.*

*Csapatverseny regisztrációs díj: 1500 Ft/verseny, amelyből 500 Ft a rendező tagszervezetet illeti.*

*Sportulti verseny regisztrációs díj: 1500 Ft/verseny, amelyből 500 Ft a rendező tagszervezetet illeti.*

*Új tag versenyengedélye: 2000 Ft*

*A versenyengedély hosszabbítás díja: 1000Ft*

Gégény Tamás alelnök határozottan felhívta az Elnökség figyelmét a kis létszámú tagszervezetekkel kapcsolatos eljárásokra, javasolta, hogy a tagdíjat a tagszervezetek létszámának figyelembevételével állapítsa meg a Közgyűlés. Kérte az Elnökséget, hogy ezt javasolja a Közgyűlésen. A témakörben Borbély Imre alelnök felvetette, hogy a tíz fő alatti szervezetek Tagdíját a Szövetség 20 000Ft-ban állapítsa meg. Az Elnökség nem döntött a tagsági díj mértékének módosításáról.

A Szövetségi ulti versenyek rendezése kapcsán az elnök és az alelnökök is felvetették, hogy sok a nyolc forduló, elnyúlik a verseny, elégnek tartják a 7x15 leosztást.

***9/2019. 01.11 számú Elnökségi határozat***

*Az Elnökség egyhangúan javasolja, hogy a versenyeken 7x15 leosztás, összesen 105 és a Szövetségi verseny kezdése minden esetben kilenc óra harminc perc legyen.*

Pusztai Péter alelnök felvetette, hogy a döntőbe legyen megemelve a fordulók játékszámát, javasolja 10x15 leosztás alkalmazását, ezzel együtt a döntő létszáma 21 fő legyen.

***10/2019. 01.11 számú Elnökségi határozat***

Az Elnökség egyhangúan javasolja, hogy társasági ulti döntőben 10x15 leosztás legyen, 21 fő részvételével.

**4. Egyebek**

Pápai László által felvetett kérdésre az elnök elmondja, hogy a 2019. évben a Szövetségi versenyekre a serleget a Szövetség biztosítja.

Az elnök az Elnökségi ülést 17óra 40 perben bezárta.

Debrecen, 2019. január 11.

A jegyzőkönyvet készítette: Tóth Bálint

Muzslai Róbert elnök

A jegyzőkönyvet hitelesítette: Borbély Imre alelnök